ddrg/super_eurlex huggingface dataset:
Πρόταση απόφασης του Συμβουλίου σχετικά με τη σύναψη συμφωνίας, η οποία καθορίζει τους όρους των εμπορευματικών και επιβατικών μεταφορών μέσω της εσωτερικής ναυσιπλοΐας μεταξύ της Ευρωπαϊκής Κοινότητας, αφενός, και, αφετέρου, της Δημοκρατίας της Τσεχίας, της Δημοκρατίας της Πολωνίας και της Σλοβακικής Δημοκρατίας (97/C 68/08) COM(96) 634 τελικό - 96/0301(CNS)

(Υποβλήθηκε από την Επιτροπή στις 13 Δεκεμβρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 σε συνδυασμό με την πρώτη πρόταση της παραγράφου 2 του άρθρου 228 και το πρώτο εδάφιο της παραγράφου 3 του άρθρου 228,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας ότι η συμφωνία, η οποία καθορίζει τους όρους μεταφοράς εμπορευμάτων και επιβατών μέσω της εσωτερικής ναυσιπλοΐας μεταξύ της Ευρωπαϊκής Κοινότητας, αφενός, και, αφετέρου, της Τσεχικής Δημοκρατίας, της Δημοκρατίας της Πολωνίας και της Σλοβακικής Δημοκρατίας, πρέπει να εγκριθεί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η συμφωνία, η οποία καθορίζει τους όρους μεταφοράς εμπορευμάτων και επιβατών μέσω της εσωτερικής ναυσιπλοΐας μεταξύ της Ευρωπαϊκής Κοινότητας, αφενός, και, αφετέρου, της Τσεχικής Δημοκρατίας, της Δημοκρατίας της Πολωνίας και της Σλοβακικής Δημοκρατίας, τα συνημμένα με αυτήν πρωτόκολλα και οι συνημμένες σε αυτήν δηλώσεις εγκρίνονται εξ ονόματος της Ευρωπαϊκής Κοινότητας.

Το κείμενο της συμφωνίας και των συνημμένων πρωτοκόλλων επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου καταθέτει, εξ ονόματος της Κοινότητας, την πράξη έγκρισης, όπως προβλέπει το άρθρο 24 της συμφωνίας.
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 189/92 για τον καθορισμό των λεπτομερειών εφαρμογής ορισμένων μέτρων ελέγχου που εγκρίθηκαν από την οργάνωση αλιείας Βορειοδυτικού Ατλαντικού (97/C 25/07) (Κείμενο που παρουσιάζει ενδιαφέρον για τον ΕΟΧ) COM(96) 684 τελικό - 96/0309(CNS)

(Υποβλήθηκε από την Επιτροπή στις 13 Δεκεμβρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι ο κανονισμός (ΕΟΚ) αριθ. 189/92 του Συμβουλίου, της 27ης Ιανουαρίου 1992, για τον καθορισμό των λεπτομερειών εφαρμογής ορισμένων μέτρων ελέγχου που εγκρίθηκαν από την οργάνωση αλιείας Βορειοδυτικού Ατλαντικού (NAFO) (1) απαιτεί από τα κοινοτικά σκάφη να ανακοινώνουν στην Επιτροπή, και ταυτόχρονα στις αρμόδιες εθνικές αρχές τους, ορισμένες πληροφορίες σχετικά με τις δραστηριότητές τους στη ζώνη διακανονισμού NAFO 7

ότι η επιτροπή αλιείας NAFO ενέρκινε σύσταση, στις 13 Σεπτεμβρίου 1996, για την τροποποίηση του συστήματος ανακοίνωσης 7

ότι, σύμφωνα με το άρθρο XI της σύμβασης NAFO, η σύσταση κατέστη δεσμευτική όσον αφορά την Κοινότητα από 13ης Νοεμβρίου 1996 7

ότι, ως εκ τούτου, είναι αναγκαίο να τροποποιηθεί ο κανονισμός (ΕΟΚ) αριθ. 189/92, προκειμένου να υποχρεωθούν τα κοινοτικά αλιευτικά σκάφη να τηρούν το νέο αυτό μέτρο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο σημείο 1.1 του παραρτήματος του κανονισμού (ΕΟΚ) αριθ. 189/92, προστίθεται η ακόλουθη περίπτωση:

«- είδη-στόχοι».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

(1) ΕΕ αριθ. L 21 της 30. 1. 1992, σ. 4.
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 2328/91 για τη βελτίωση της αποτελεσματικότητας των γεωργικών διαρθρώσεων (97/C 8/07) COM(96) 614 τελικό - 96/0288(CNS)

(Υποβλήθηκε από την Επιτροπή στις 29 Νοεμβρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι έχουν θεσπισθεί ειδικές διατάξεις για την εφαρμογή των αντισταθμιστικών αποζημιώσεων που προβλέπονται από τον κανονισμό (ΕΟΚ) αριθ. 2328/91 (1), στις μειονεκτικές περιοχές της Πορτογαλίας 7 ότι, λαμβάνοντας υπόψη τη σχετική κατάσταση των γεωργικών διαρθρώσεων στη χώρα αυτή, δικαιολογείται να παραταθούν με την κατάλληλη μορφή οι διατάξεις που αποσκοπούν στη βελτίωση της κατάστασης 7

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 37 του κανονισμού (ΕΟΚ) αριθ. 2328/91 αντικαθίσταται από το ακόλουθο κείμενο:

«Στην ηπειρωτική Πορτογαλία, έως στις 31 Δεκεμβρίου 1997, μπορεί να χορηγηθεί η αντισταθμιστική αποζημίωση κατά την έννοια του άρθρου 17 στους κατόχους γεωργικών εκμεταλλεύσεων που εκμεταλλεύονται τουλάχιστον ένα εκτάριο χρήσιμης γεωργικής έκτασης».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 218 της 6. 8. 1991, σ. 1 7 όπως τροποποιήθηκε τελευταία από τον κανονισμό (ΕΚ) αριθ. 2387/95 (ΕΕ αριθ. L 244 της 12. 10. 1995, σ. 50).
Τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 91/629/ΕΟΚ σχετικά με την προστασία των μόσχων (1) (97/C 95/01) COM(96) 599 τελικό - 96/0029 (CNS)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 22 Νοεμβρίου 1996)

Στις 24 Ιανουαρίου 1996, η Επιτροπή υπέβαλε την ανωτέρω πρόταση στο Συμβούλιο.

Μετά τη γνώμη που διατύπωσε το Ευρωπαϊκό Κοινοβούλιο κατά τη συνεδρίασή του της 20ής Σεπτεμβρίου 1996, η αρχική πρόταση τροποποιείται ως εξής:

- Προστίθεται η ακόλουθη αιτιολογική σκέψη:

«Ότι η δήλωση αριθ. 24 που επισυνάπτεται στην τελική πράξη της συνθήκης για την Ευρωπαϊκή Ένωση καλεί τα ευρωπαϊκά όργανα και τα κράτη μέλη να λάβουν πλήρως υπόψη τους τις απαιτήσεις της καλής διαβίωσης των ζώων κατά την επεξεργασία και την εφαρμογή της κοινοτικής νομοθεσίας».

- Στο άρθρο 1, προστίθεται η ακόλουθη παράγραφος:

«(3α) Κάθε ατομικό κελί σταβλισμού μοσχαριών (εκτός από αυτά που προορίζονται για την απομόνωση των άρρωστων ζώων) δεν πρέπει να έχει κτισμένους τοίχους αλλά διάτρητα τοιχώματα που να καθιστούν δυνατή την άμεση επαφή μεταξύ των μοσχαριών διά της όρασης και της αφής.»

(1) ΕΕ αριθ. C 85 της 22. 3. 1996, σ. 19.
51996PC0648

Τροποποιημένη πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την αναθεώρηση του προγράμματος της Ευρωπαϊκής Κοινότητας για πολιτική και δράση σε σχέση με το περιβάλλον και την αειφόρο ανάπτυξη "Στόχος η αειφορία" /* COM/96/0648 ΤΕΛΙΚΟ - COD 96/0027 */



Επίσημη Εφημερίδα αριθ. C 028 της 29/01/1997 σ. 0018
Πρόταση κανονισμού (ΕΚ) του Συμβουλίου για τροποποίηση του κανονισμού (ΕΟΚ) αριθ. 2262/84 για τη λήψη ειδικών μέτρων στον τομέα του ελαιολάδου (96/C 378/07) COM(96) 571 τελικό - 96/0275(CNS)

(Υποβλήθηκε από την Επιτροπή στις 13 Νοεμβρίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι σύμφωνα με το άρθρο 1 παράγραφος 5 του κανονισμού (ΕΟΚ) αριθ. 2262/84 του Συμβουλίου, της 17ης Ιουλίου 1984, για τη λήψη ειδικών μέτρων στον τομέα του ελαιολάδου (1), όπως τροποποιήθηκε τελευταία από τον κανονισμό (ΕΟΚ) αριθ. 593/92 (2) το Συμβούλιο αποφασίζοντας με ειδική πλειοψηφία επί προτάσεως της Επιτροπής, θεσπίζει, πριν από την 1η Ιανουαρίου 1997, τη μέθοδο χρηματοδοτήσεως των πραγματικών δαπανών των οργανισμών από την περίοδο εμπορίας 1997/98 7 ότι οι εργασίες που συνήθως ανατίθενται στους οργανισμούς πρέπει να υλοποιηθούν κατά τη διάρκεια της περιόδου εμπορίας 1997/98 7 ότι κατά συνέπεια πρέπει να προβλεφθεί κοινοτική συμμετοχή στις δαπάνες των οργανισμών για την περίοδο αυτή ώστε να διασφαλισθεί η πραγματική και κανονική ωλειτουργία τους στο πλαίσιο της διοικητικής αυτονομίας που προβλέπεται από τον κανονισμό (ΕΟΚ) αριθ. 2262/84,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 5 του κανονισμού (ΕΟΚ) αριθ. 2262/84, τα δύο τελευταία εδάφια αντικαθίστανται από το ακόλουθο κείμενο:

«Οι πραγματικές δαπάνες των οργανισμών καλύπτονται για την περίοδο 1997/98 από το γενικό προϋπολογισμό των Κοινοτήτων σε ποσοστό 50 %.

Πριν από την 1η Οκτωβρίου 1997, η Επιτροπή εξετάζει την ανάγκη διατηρήσεως της κοινοτικής συμμετοχής στις δαπάνες των οργανισμών και, ενδεχομένως, υποβάλλει πρόταση στο Συμβούλιο. Το Συμβούλιο, σύμφωνα με την διαδικασία που προβλέπεται στο άρθρο 43 παράγραφος 2 της συνθήκης, αποφασίζει πριν από την 1η Ιανουαρίου 1998, την ενδεχόμενη χρηματοδότηση των εν λόγω δαπανών.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 208 της 3. 8. 1984, σ. 11.

(2) ΕΕ αριθ. L 63 της 10. 3. 1993, σ. 1.
Πρόταση οδηγίας του Συμβουλίου για την τροποποίηση του παραρτήματος της οδηγίας 91/492/ΕΟΚ που καθορίζει τους υγειονομικούς κανόνες που διέπουν την παραγωγή και τη διάθεση στην αγορά των ζωντανών δίθυρων μαλακίων (97/C 335/08) (Κείμενο που παρουσιάζει ενδιαφέρον για τον ΕΟΧ) COM(96) 506 τελικό

(Υποβλήθηκε από την Επιτροπή στις 18 Οκτωβρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου, της 15ης Ιουλίου 1991, που καθορίζει τους υγειονομικούς κανόνες που διέπουν την παραγωγή και τη διάθεση στην αγορά των ζωντανών δίθυρων μαλακίων (1), και ιδίως το άρθρο 11,

την πρόταση της Επιτροπής,

Εκτιμώντας:

ότι η οδηγία 92/492/ΕΟΚ καθορίζει στο παράρτημά της, κεφάλαιο V, τα αποδεκτά όρια για δύο είδη θαλασσίων τοξινών που είναι επικίνδυνες για τη δημόσια υγεία:

ότι τα επιστημονικά πορίσματα δείχουν ότι μια νέα θαλάσσια τοξίνη, η «Amnesie Shellfish Poisoning» [Αμνησική δηλητηρίαση από μαλακόστρακα (ASP) εμφανίστηκε στις ζώνες παραγωγής των δίθυρων μαλακίων και μπορεί να θέσει σε κίνδυνο την υγεία των καταναλωτών 7

ότι οι προδιαγραφές δημόσιας υγείας που αφορούν τα ζώντα δίθυρα μαλάκια που αναφέρονται στο κεφάλαιο V της οδηγίας 91/492/ΕΟΚ πρέπει να προσαρμοσθούν για να ληφθεί υπόψη η εν λόγω νέα θαλάσσια τοξίνη 7

ότι πρέπει να καθορισθεί για αυτή τη νέα θαλάσσια τοξίνη ένα αποδεκτό όριο το οποίο θα επιτρέψει να προστατευθεί η δημόσια υγεία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της οδηγίας 91/492/ΕΟΚ τροποποιείται ως εξής:

Στο κεφάλαιο V προστίθεται το ακόλουθο σημείο 7α:

«7α Το ποσοστό της "Amnesic Shellfish Poisoning" (ASP) στα βρώσιμα μέρη των μαλακίων (ολόκληρο το σώμα ή οποιοδήποτε μέρος που αναλώνεται χωριστά) δεν πρέπει να υπερβαίνει τα 20 μg δομοϊκού οξέος ανά γραμμάριο σύμφωνα με τη μέθοδο ανάλυσης HPLC.»

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, ρυθμιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιανουαρίου 1997. Ενημερώνουν σχετικά την Επιτροπή.

Οι εν λόγω διατάξεις, κατά τη θέσπισή τους από τα κράτη μέλη, περιλαμβάνουν παραπομπή στην παρούσα οδηγία ή συνοδεύονται από μια τέτοια παραπομπή κατά την επίσημη δημοσίευσή τους. Οι λεπτομέρειες αυτής της παραπομπής θεσπίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ L 268 της 24. 9. 1991, σ. 1.
Τροποποιημένη πρόταση απόφασης του Συμβουλίου σχετικά με τα δίκτυα τηλεπληροφορικής μεταξύ διοικήσεων για τις στατιστικές των συναλλαγών αγαθών μεταξύ κρατών μελών (EDICOM) (96/C 343/05) (Κείμενο που παρουσιάζει ενδιαφέρον για τον ΕΟΧ) COM(96) 484 τελικό - 96/0173(SYN)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 16 Οκτωβρίου 1996)

(Τροπολογία 1)

Αιτιολογική σκέψη 10α (νέα)

Εκτιμώντας ότι οι δράσεις που έχουν προορισμό να εξασφαλίσουν τη διαλειτουργικότητα των δικτύων τηλεπληροφορικής μεταξύ διοικήσεων εγγράφονται στο πλαίσιο των προτεραιοτήτων που τέθηκαν για τους προσανατολισμούς σχετικά με τα διευρωπαϊκά δίκτυα

τηλεπικοινωνιών.
Πρόταση απόφασης του Συμβουλίου για την τροποποίηση της απόφασης 93/383/ΕΟΚ του Συμβουλίου της 14ης Ιουνίου 1993 όσον αφορά τα εργαστήρια αναφοράς για τον έλεγχο των θαλάσσιων βιοτοξινών (96/C 331/08) (Κείμενο που παρουσιάζει ενδιαφέρον για τον ΕΟΧ) COM(96) 464 τελικό - 96/0234(CNS)

(Υποβλήθηκε από την Επιτροπή στις 25 Σεπτεμβρίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η απόφαση 93/383/ΕΟΚ του Συμβουλίου, της 14ης Ιουνίου 1993, όσον αφορά τα εργαστήρια αναφοράς για τον έλεγχο των θαλασσίων βιοτοξινών (1) καθόρισε στο παράρτημά της τον κατάλογο των εθνικών εργαστηρίων αναφοράς που έχουν ορισθεί από κάθε κράτος μέλος για τον έλεγχο των θαλασσίων βιοτοξινών 7 ότι η απόφαση 93/383/ΕΟΚ δεν περιλαμβάνει διαδικασία ταχείας αναθεώρησης του παραρτήματός της 7 ότι το εργαστήριο «Torry Research Station» του Aberdeen, το οποίο ορίσθηκε το 1993 από το Ηνωνένο Βασίλειο ως εθνικό εργαστήριο αναφοράς για τον έλεγχο των θαλασσίων βιοτοξινών, διακόπτει τις δραστηριότητές του 7 ότι το Ηνωμένο Βασίλειο ορίζει ως εθνικό εργαστήριο αναφοράς για τον έλεγχο των θαλασσίων βιοτοξινών το «Marine Laboratory» του Aberdeen 7 ότι είναι απαραίτητο να τροποποιηθεί αναλόγως το παράρτημα της απόφασης 93/383/ΕΟΚ και να προβλεφθεί η διαδικασία αναθεώρησης του εν λόγω παραρτήματος από την Επιτροπή μετά από αίτηση κράτους μέλους,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/383/ΕΟΚ τροποποιείται ως ακολούθως:

- Μετά το άρθρο 5, προστίθεται το ακόλουθο άρθρο 6:

«Άρθρο 6 Το παράρτημα της παρούσας απόφασης θα τροποποιείται, όταν αυτό είναι αναγκαίο, από την Επιτροπή μετά από κοινοποίηση από ένα κράτος μέλος αλλαγής του εθνικού του εργαστηρίου αναφοράς για τον έλεγχο των θαλάσσιων βιοτοξινών.»

- Το άρθρο 6 γίνεται άρθρο 7.

Άρθρο 2

Το παράρτημα της απόφασης 83/383/ΕΟΚ τροποποιείται ως ακολούθως:

«Για το Ηνωμένο Βασίλειο:

- Marine Laboratory PO Box 101, Victoria Road UK-Aberdeen AB11 9DB»

Άρθρο 3

Η παρούσα απόφαση απευθύνεται στα κράτη μέλη.

(1) ΕΕ αριθ. L 166 της 8. 7. 1993, σ. 31.
Πρόταση κανονισμού (ΕΚ) του Συμβουλίου περί τροποποίησης του κανονισμού (ΕΟΚ) αριθ. 2075/92 για την κοινή οργάνωση αγοράς του ακατέργαστου καπνού (96/C 343/04) COM(96) 478 τελικό - 96/0241(CNS)

(Υποβλήθηκε από την Επιτροπή στις 8 Οκτωβρίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας ότι το άρθρο 3 παράγραφος 2 του κανονισμού (ΕΟΚ) αριθ. 2075/92 προβλέπει τη χορήγηση συμπληρωματικού ποσού για τα καπνά flue cured, light air cured και dark air cured που καλλιεργούνται στο Βέλγιο, τη Γερμανία και τη Γαλλία 7 ότι οι συνθήκες παραγωγής των καπνών αυτών στην Αυστρία είναι παρόμοιες με αυτές που ισχύουν στη Γερμανία 7 ότι πρέπει επομένως να χορηγηθεί στην Αυστρία το ίδιο συμπληρωματικό ποσό το οποίο χορηγείται στη Γερμανία 7 ότι πρέπει επομένως να τροποποιηθεί ο κανονισμός (ΕΟΚ) αριθ. 2075/92,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο μόνο

Το άρθρο 3 του κανονισμού (ΕΟΚ) αριθ. 2075/92 τροποποιείται ως εξής: στην παράγραφο 2, προστίθεται η επόμενη φράση:

«Το ίδιο συμπληρωματικό ποσό με αυτό που χορηγείται για τα καπνά που καλλιεργούνται στη Γερμανία χορηγείται και για τα καπνά που καλλιεργούνται στην Αυστρία από τη συγκομιδή 1996».

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ερωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Πρόταση κανονισμού (ΕΚ, Ευρατόμ, ΕΚΑΧ) του Συμβουλίου για την τροποποίηση του κανονισμού (ΕΟΚ, Ευρατόμ, ΕΚΑΧ) αριθ. 260/68, των όρων και της διαδικασίας επιβολής του φόρου, του θεσπισθέντος, υπέρ των Ευρωπαϊκών Κοινοτήτων (96/C 310/08) COM(96) 400 τελικό - 96/0215(CNS)

(Υποβλήθηκε από την Επιτροπή στις 4 Σεπτεμβρίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως το άρθρο 13,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη του Δικαστηρίου,

τη γνώμη του Ελεγκτικού Συνεδρίου,

Εκτιμώντας ότι επιβάλλεται να τροποποιηθεί ο κανονισμός (ΕΟΚ, Ευρατόμ, ΕΚΑΧ) αριθ. 260/68 (1), όπως τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 3519/85 (2), με σκοπό να ληφθούν υπόψη οι ακόλουθοι κανονισμοί:

- κανονισμός (ΕΚ, Ευρατόμ, ΕΚΑΧ) αριθ. 2688/95 του Συμβουλίου, της 17ης Νοεμβρίου 1995, για τη θέσπιση ειδικών μέτρων που αφορούν την οριστική λήξη των καθηκόντων υπαλλήλων των Ευρωπαϊκών Κοινοτήτων, επ' ευκαιρία της προσχωρήσεως της Αυστρίας της Σουηδίας και της Φινλανδίας (3),

- κανονισμός (ΕΚ, Ευρατόμ, ΕΚΑΧ) αριθ. 2689/95 του Συμβουλίου, της 17ης Νοεμβρίου 1995, για τη θέσπιση ειδικών μέτρων για τη λήξη των καθηκόντων εκτάκτων υπαλλήλων των Ευρωπαϊκών Κοινοτήτων (4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΟΚ, Ευρατόμ, ΕΚΑΧ) αριθ. 260/68, προστίθενται η δεκάτη τετάρτη και δεκάτη πέμπτη περίπτωση που έχουν ως εξής:

«- οι δικαιούχοι της αποζημίωσης που προβλέπεται, σε περίπτωση οριστικής λήξης των καθηκόντων, από το άρθρο 4 του κανονισμού (ΕΚ, Ευρατόμ, ΕΚΑΧ), αριθ. 2688/95,

- οι δικαιούχοι της αποζημίωσης που προβλέπεται, σε περίπτωση λήξης των καθηκόντων, από το άρθρο 4 του κανονισμού (ΕΚ, Ευρατόμ, ΕΚΑΧ), αριθ. 2689/95».

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την αντίστοιχη ημερομηνία ενάρξεως ισχύος καθενός από τους κανονισμούς που αναφέρονται στις δύο περιπτώσεις του άρθρου 1.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 56 της 4. 3. 1968, σ. 8.

(2) ΕΕ αριθ. L 335 της 13. 12. 1985, σ. 59.

(3) ΕΕ αριθ. L 280 της 23. 11. 1995, σ. 1.

(4) ΕΕ αριθ. L 280 της 23. 11. 1995, σ. 4.
Πρόταση κανονισμού (ΕΚ, Ευρατόμ, ΕΚΑΧ) του Συμβουλίου για την τροποποίηση του κανονισμού (Ευρατόμ, ΕΚΑΧ, ΕΟΚ) αριθ. 549/69, για τον καθορισμό των κατηγοριών των υπαλλήλων και του λοιπού προσωπικού των Ευρωπαϊκών Κοινοτήτων στους οποίους εφαρμόζονται οι διατάξεις του άρθρου 12, του άρθρου 13 δεύτερο εδάφιο και του άρθρου 14 του πρωτοκόλλου περί των προνομίων και ασυλιών των Ευρωπαϊκών Κοινοτήτων (96/C 310/07) COM(96) 400 τελικό - 96/0214(CNS)

(Υποβλήθηκε από την Επιτροπή στις 4 Σεπτεμβρίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 28 πρώτο εδάφιο,

το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως τα άρθρα 16 και 22,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη του Δικαστηρίου,

τη γνώμη του Ελεγκτικού Συνεδρίου,

Εκτιμώντας ότι επιβάλλεται να τροποποιηθεί ο κανονισμός (Ευρατόμ, ΕΚΑΧ, ΕΟΚ) αριθ. 549/69 (1), όπως τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 3520/85 (2), με στόχο να ληφθούν υπόψη οι ακόλουθοι κανονισμοί:

- κανονισμός (ΕΚ, Ευρατόμ, ΕΚΑΧ) αριθ. 2688/95 του Συμβουλίου, της 17ης Νοεμβρίου 1995, για τη θέσπιση ειδικών μέτρων που αφορούν την οριστική λήξη των καθηκόντων υπαλλήλων των Ευρωπαϊκών Κοινοτήτων, επ' ευκαιρία της προσχωρήσεως της Αυστρίας της Σουηδίας και της Φινλανδίας (3),

- κανονισμός (ΕΚ, Ευρατόμ, ΕΚΑΧ) αριθ. 2689/95 του Συμβουλίου, της 17ης Νοεμβρίου 1995, για τη θέσπιση ειδικών μέτρων για τη λήξη των καθηκόντων εκτάκτων υπαλλήλων των Ευρωπαϊκών Κοινοτήτων (4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (Ευρατόμ, ΕΚΑΧ, ΕΟΚ) αριθ. 549/69, προστίθενται τα ακόλουθα στοιχεία:

«ν) οι δικαιούχοι της αποζημίωσης που προβλέπεται, σε περίπτωση οριστικής λήξης των καθηκόντων, από το άρθρο 4 του κανονισμού (ΕΚ, Ευρατόμ, ΕΚΑΧ) αριθ. 2688/95 7 ξ) οι δικαιούχοι της αποζημίωσης που προβλέπεται, σε περίπτωση λήξης των καθηκόντων, από το άρθρο 4 του κανονισμού (ΕΚ, Ευρατόμ, ΕΚΑΧ) αριθ. 2689/95».

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την αντίστοιχη ημερομηνία ενάρξεως ισχύος καθενός από τους κανονισμούς που αναφέρονται στο άρθρο 1 στοιχεία ν) και ξ).

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 74 της 27. 3. 1969, σ. 1.

(2) ΕΕ αριθ. L 335 της 13. 12. 1985, σ. 60.

(3) ΕΕ αριθ. L 280 της 23. 11. 1995, σ. 1.

(4) ΕΕ αριθ. L 280 της 23. 11. 1995, σ. 4.
Σχέδιο απόφασης του Συμβουλίου για τροποποίηση της απόφασης 91/116/ΕΟΚ για τη σύσταση της ευρωπαϊκής συμβουλευτικής επιτροπής στατιστικής πληροφόρησης στον οικονομικό και κοινωνικό τομέα (96/C 324/07) COM(96) 439 τελικό - 96/0223(CNS)

(Υποβλήθηκε από την Επιτροπή στις 10 Σεπτεμβρίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη προσχώρησης του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (1), και ιδίως το άρθρο 169,

το σχέδιο απόφασης που υπέβαλε η Επιτροπή,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 4 της απόφασης 91/116/ΕΟΚ του Συμβουλίου (2) για την ίδρυση της ευρωπαϊκής συμβουλευτικής επιτροπής στατιστικής πληροφόρησης στον οικονομικό και κοινωνικό τομέα προσδιορίζει τον αριθμό των μελών που αποτελούν την Επιτροπή 7 ότι λόγω της προσχώρησης της Αυστρίας, της Φινλανδίας και της Σουηδίας είναι απαραίτητο να προσαρμοστεί ο αριθμός των μελών της επιτροπής αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο μόνο

Το άρθρο 4 της απόφασης 91/116/ΕΟΚ για τη σύσταση της ευρωπαϊκής συμβουλευτικής επιτροπής στατιστικής πληροφόρησης στον οικονομικό και κοινωνικό τομέα αντικαθίσταται από το ακόλουθο κείμενο:

«Η επιτροπή αποτελείται από:

- τέσσερα μέλη, εκπροσώπους της Επιτροπής, μεταξύ των οποίων ο Επίτροπος που είναι αρμόδιος για την πολιτική στατιστικής πληροφόρησης,

- τον πρόεδρο της επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών,

- τους προέδρους ή γενικούς διευθυντές των εθνικών στατιστικών υπηρεσιών των κρατών μελών,

- δύο αντιπροσώπους από κάθε κράτος μέλος τους οποίους διορίζει το Συμβούλιο, μετά από διαβούλευση με την Επιτροπή, μεταξύ των προσωπικοτήτων των διάφορων οικονομικών και κοινωνικών κατηγοριών και του επιστημονικού κόσμου. Για το διορισμό των εν λόγω μελών κάθε κράτος μέλος παρέχει στο Συμβούλιο κατάλογο τεσσάρων υποψηφίων. Το Συμβούλιο λαμβάνει υπόψη την ανάγκη επαρκούς αντιπροσώπευσης των διάφορων οικονομικών και κοινωνικών κατηγοριών και του επιστημονικού κόσμου.»

(1) ΕΕ αριθ. C 241 της 29. 8. 1994, σ. 3.

(2) ΕΕ αριθ. L 59 της 6. 3. 1991, σ. 21.